Аԥсны ахада иалхрақәа, акандидатцәа Адгәыр Арӡынба, Аслан Бжьаниа, Леонид Ӡаԥшьба алархәны имҩаԥысраны иҟоуп хәажәкыра 22 рзы.
Аԥсны ахада инапынҵақәа назыгӡо Валери Бганба аусдҵа инапы аҵеиҩит ареспубликаҿы аcпорттәи акультуратәи уснагӡатәқәа рымҩаԥгара ԥкызааит ҳәа.
Акоронавирус рҽацәыхьчаразы Аԥсны ауааԥсыра аԥҭекақәа рҿы иҟаз амедицинатә сабрадақәа аархәеит.
Зыԥсҭазаара иалҵыз аԥҳәыс 79 шықәса лхыҵуан, акоронавирус адагьы лара имаҷымкәа ачымазарақәа лыман.
Аԥҟара ҿыцқәа инарықәыршәаны 10 киловаттк рҟынӡа амчхара змоу аҿаԥшьраан аҿаԥшьра хәыда-ԥсадахоит. Аиурист хаҿқәеи ахатәхаҿқәеи, 10 инаркны 30 киловатт рҟынӡа амчхара змоу ахархәага аҿаԥшьра анымҩаԥырго ахә ршәароуп.
Урыстәылатәи Афедерациа атәымтәылауааи атәылауаҩра змам ахаҿқәеи рзы аԥкырақәа аланагалеит хәажәкыра 18 инаркны лаҵара 1 аҟынӡа.
Урыстәыла амилаҭтә валиута адоллар иаҿырԥшны адунеитә валиутақәа рыгәҭа аҩбатәи аҭыԥ ааннакылеит аволатильность ала.
Аԥсны ахада инапынҵақәа назыгӡо Валери Бганба аусдҵа инапы аҵеиҩит атәымтәылауаа хәажәкыра 1 инаркны мшаԥы 7 рҟынӡа атәыла ралалара ԥкызарц коронавирус инамаданы.
Урыстәыла иазгәаҭоуп 150 хҭыс коронавирус COVID-19 аҭыԥ ахьамоу. Аиҳараҩык ичмазцәоу Москва иаҵанакуеит.
Аԥсны ахада инапынҵақәа назыгӡо Валери Бганба идҵала акоронавирус аҿацәыхьчаразы Акоординациатә штаб аԥҵоуп.